Ratas Music Group

Ratas Music Group on Sony Music Entertainment Finlandin omistama suomalainen levy-yhtiö. Artisteihin kuuluvat Pate Mustajärvi, Sir Elwoodin hiljaiset värit, Tuomari Nurmio, Irina, Agents & Vesa Haaja, Neljä Ruusua, Ilkka Alanko, The Blanko, Piru Kange, CMX ja Haloo Helsinki!. Toimitusjohtajana on Epe Helenius. 

Ratas Music Groupin perustivat vuonna 2009 Epe Helenius ja Gabi Hakanen. Ennen yhtiön myyntiä Sony Music Entertainmentille sen omistuksesta 40 prosenttia oli artisteilla. Yhtiö ja artisti jakoivat levyn kustannukset ja voitot tasan.http://www.talouselama.fi/tyoelama/article510572.ece?service=mobile&page=3 Rataksella ei ole ollut kiinteitä kuluja, ja yhtiön toiminta on ollut hankepohjaista. Yhtiö on julkaissut pääasiassa asemansa jo vakiinnuttaneiden artistien levyjä.http://yle.fi/alueet/tampere/2010/09/poko_hiljenee_epe_pisti_rattaan_pyorimaan_2002911.html Rataksen ensimmäinen julkaisu oli Olli Lindholmin levy Maailma on kaunis, joka julkaistiin syksyllä 2010. Keväällä 2012 yhtiön toimitusjohtajana toiminut Wemppa Koivumäki siirtyi Sony Music Entertainment Finlandin toimitusjohtajaksi ja Gabi Hakanen saman yhtiön A&R-johtajaksi. Syyskuussa 2012 Sony Music Entertainment Finland osti Ratas Music Groupin koko osakekannan, mutta yhtiö jatkaa toimintaansa itsenäisenä. 

 Lähteet 

 Aiheesta muualla 
 Kotisivut

Luokka:Suomalaiset rockmusiikin levy-yhtiöt
Luokka:Sony